Trallo

Iste articlo tracta sobre o trallo, que ye cualsiquier palo largo. Ta atros usos de «trallo» se veiga trallo (desambigación).
Un trallo ye cualsiquier tipo de palo mas u menos recto en o cual a lonchitut sia muito mas gran que o diametro. A palabra designa un palo especialment largo y mas u menos recto.

Se tracta d'un termino chenerico, que s'aplica con frecuencia a palos de madera u de fusta poco treballada, siempre con a condición de que tiengan una lonchitut considerable.

En o vocabulario profesional d'os navaters, o vocable «trallo» s'emplega ta denominar os troncos que, una vegada ligaus, forman os trampos d'a navata. Se les da ixe nombre porque os compradors de madera gosan preferir os troncos rectos y finos d'os árbols chóvens, de manera que predominan en a navata.

Una forma femenina d'a palabra, tralla, ye o nombre que recibe tradicionalment o palo con o cual s'arrea a os animals de carga u de tiro.

Referencias

 Se veiga tamién 
Palo.
Porpalo.
Camatrillo.
Percullo.
Lata.
Percha.
Pertiga.
Tralla.

Categoría:Palos